stanford-oval/wikipedia huggingface dataset:
DHCP
Historia

DHCP on BOOTP-protokollan suora seuraaja. Se määriteltiin ensimmäisen kerran RFC 1531:ssa lokakuussa 1993. Virheen vuoksi tämän korvasi lähes heti RFC 1541. Myöhemmin protokollaa laajennettiin RFC 2131:ssa maaliskuussa 1997 ja tämä on nykyisin voimassa oleva versio.
IPv6:n kanssa toimivan DHCPv6:n standardi RFC 3315 julkaistiin vuonna 2003 ja sitä on päivitetty useita kertoja. RFC 8415 yhdistää useita aihetta koskevia dokumentteja. IPv6 sisältää jo osittain DHCP:tä vastaavan toiminnallisuuden (Stateless address autoconfiguration, SLAAC) mutta ei kaikkea, joten erillinen DHCP-palvelin voi olla tarpeen.
Osoitteet

Tyypillisesti DHCP:n jakamat osoitteet kuuluvat yksityisille verkoille varattuihin alueisiin, joita ovat 192.168.0.0 – 192.168.255.255, 10.0.0.0 – 10.255.255.255 ja 172.16.0.0 – 172.31.255.255. (RFC 1918, IPv6:lle katso RFC 4193).
Jos DHCP:tä käyttävä verkkolaite ei saa yhteyttä palvelimeen, se ottaa tyypillisesti satunnaisesti käyttöönsä Link Local -osoitteen välillä 169.254.1.0 – 169.254.254.255 (RFC 6890, RFC 3927, IPv6:lle katso RFC 4862).
DHCP Relay

DHCP-protokolla ei reitity. IP-osoitteita jakava DHCP-palvelu voi kuitenkin sijaita eri verkossa. Tällöin IP-osoitepyynnöt voidaan välittää verkkojen välillä DHCP Relay -toiminnon avulla. DHCP Relay määritetään reitittävän laitteen konfiguraatioon. DHCP Relay toiminnosta voidaan puhua myös DHCP-helper tai IP-helper -address nimillä. DHCP-helper-nimeä käytetään toiminnosta joka nimenomaan käsittelee DHCP-pyynnöt eteenpäin. IP-helper käsittää useiden toimintojen käsittelyä, joista yksi on DHCP-Relay.
Kun DHCP-pyyntöjä käsittelevä laite saa pyyntöjä eri verkkoalueilta, päättelee se oletusyhdyskäytävän IP-osoitteesta mihin verkko-alueeseen IP-osoitevaraus tehdään.
Standardit

RFC 2131 - Dynamic Host Configuration Protocol
RFC 8415 - Dynamic Host Configuration Protocol for IPv6 (DHCPv6)
Aiheesta muualla

Kuvia tai muita tiedostoja aiheesta DHCP Wikimedia Commonsissa
Deborah Gelisio

| Mitalit> Maa:   Italia.Naisten ammunta. Olympialaiset  | Mitalit> Maa:   Italia.Naisten ammunta. Olympialaiset  | Mitalit> Maa:   Italia.Naisten ammunta. Olympialaiset  | Maa:   Italia> Naisten ammunta. |
| --- | --- | --- | --- |
|  Hopeaa | Sydney 2000 | kaksoistrap |  |
| MM-kilpailut  | MM-kilpailut  | MM-kilpailut  |  |
|  Kultaa | Nikosia 1995 | kaksoistrap |  |
|  Kultaa | Nikosia 1995 | kaksoistrap, joukkue |  |
|  Kultaa | Lima 1997 | kaksoistrap |  |
|  Kultaa | Lima 1997 | kaksoistrap, joukkue |  |
|  Kultaa | Barcelona 1998 | kaksoistrap |  |
|  Kultaa | Lonato 2005 | trap |  |
|  Kultaa | Maribor 2009 | trap, joukkue |  |
|  Kultaa | Nikosia 2007 | trap, joukkue |  |
|  Hopeaa | Barcelona 1993 | kaksoistrap, joukkue |  |
|  Hopeaa | Lonato 2005 | trap, joukkue |  |
|  Hopeaa | Nikosia 2007 | trap |  |
Deborah Gelisio (s. 26. helmikuuta 1976 Bellono) on italialainen haulikkoampuja, maailmanmestari ja olympiamitalisti.
Deborah Gelisio on saavuttanut olympialaisissa hopeaa kaksoistrapissa Sydneyssä 2000. Lisäksi hän on saavuttanut MM-kilpailuissa kaksoistrapissa kolme henkilökohtaista maailmanmestaruutta (1995, 1997 ja 1998), kaksi joukkuemestaruutta (1995 ja 1997) ja joukkuehopean (1993), sekä trapissa henkilökohtaisen mestaruuden (2005), kaksi joukkuemestaruutta (2007 ja 2009), henkilökohtaisen hopean (2007) ja joukkuehopean (2005).
Dunam

Dunam (turk. dönüm, verbistä dönmek ’kääntyä’) on Osmanien valtakunnassa käytetty pinta-alamitta, joka alun perin vastasi päivässä kynnettävää peltoalaa (vrt. auranala). Mittaa käytetään yhä Etu-Aasiassa.
Dunamin suuruus on vaihdellut: niin kutsuttu perinteinen dunam on ollut Turkissa, Syyriassa ja Libanonissa noin 919 m2, Syyriassa paikoin myös 800 m2 ja joissakin entisen Jugoslavian osissa 700 m2. Pohjois-Kyproksessa dunam on noin 1337,8 m2 eli 14 400 neliöjaardia. Israelissa ja Palestiinassa käytettävä metrinen dunam on 1000 m2 eli kymmenen aaria.
Derval O’Rourke

| Mitalit | Mitalit | Mitalit |  |
| --- | --- | --- | --- |
|  Derval O’Rourke |  Derval O’Rourke |  Derval O’Rourke |  |
Maa:   Irlanti
Naisten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Moskova 2006 | 60 m aj |  |
| EM-kilpailut  | EM-kilpailut  | EM-kilpailut  |  |
|  Hopeaa | Göteborg 2006 | 100 m aj |  |
|  Hopeaa | Barcelona 2010 | 100 m aj |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Torino 2009 | 60 m aj |  |
|  Pronssia | Göteborg 2013 | 60 m aj |  |
Derval O’Rourke (s. 28. toukokuuta 1981 Cork) on irlantilainen pika-aitajuoksija.
O’Rourke sai Izmirin universiadeissa 2005 pronssia 100 metrin aitajuoksussa ja 4 × 100 metrin viestissä. Moskovan MM-hallikisoissa 2006 hän voitti 60 metrin aitajuoksussa maailmanmestaruuden maansa ennätysajalla 7,84. Aikaisemmin hän ei ollut edennyt aikuisten arvokisoissa välieriä pidemmälle. Göteborgin EM-kilpailuissa 2006 hän sai 100 metrin aitojen jaettua hopeaa uudella Irlannin ennätyksellä 12,72. Hän juoksi myös 4 × 100 metrin viestissä, jossa joukkue teki uuden Irlannin ennätyksen 44,38.
Torinon EM-hallikisoissa 2009 O’Rourke saavutti 60 metrin aitajuoksussa pronssia ajalla 7,97. Berliinin MM-kilpailuissa 2009 hän oli 100 metrin aitojen neljäs ja juoksi Irlannin ennätykseksi 12,67. Barcelonan EM-kilpailuissa 2010 hän sai hopeaa 100 metrin aidoissa ajalla 12,65, joka on myös uusi Irlannin ennätys. Pariisin EM-hallikisoissa 2011 hän oli 60 metrin aitojen neljäs ajalla 7,96. Saman vuoden Daegun MM-kilpailuissa hän selviytyi välieriin, muttei juossut niissä loukattuaan pohkeensa alkuerissä. Lontoossa 2012 hän selviytyi ensimmäisen kerran olympiatasolla välieriin. Göteborgin EM-hallikilpailuissa 2013 hän sijoittui 60 metrin aitajuoksussa alun perin neljänneksi, mutta nousi pronssille kilpailun voittajan Nevin Yanıtin jäätyä kiinni dopingista.
O’Rourke on voittanut Irlannin mestaruuden 60 metrin aitajuoksussa sisäradoilla vuosina 1999–2006, 2010 ja 2012 sekä 100 metrin aitajuoksussa vuosina 2001, 2002, 2004–2008, 2010 ja 2011.
O’Rourke on 176 senttimetriä pitkä ja painaa 55 kilogrammaa.
Henkilökohtaiset ennätykset

| --- | --- |
 Ulkoradat 100 metrin juoksu: 11,89 (2009)  100 metrin aitajuoksu: 12,65 (2010) :  Sisäradat 50 metrin aitajuoksu: 6,80 (2006)  60 metrin aitajuoksu: 7,84 (2006)
Aiheesta muualla

Kuvia tai muita tiedostoja aiheesta Derval O’Rourke Wikimedia Commonsissa
Derval O'Rourke Bio, Stats, and Results (Arkistoitu – Internet Archive) Olympics at Sports-Reference.com (englanniksi)
Derval O’Rourke Twitterissä
Duna

Hamsterien häkkejä.
Duna on lähinnä lemmikkijyrsijöille tarkoitettu muovinen häkki, josta toisinaan käytetään nimeä muoviterraario. Dunan alaosa on yleensä läpinäkymätöntä ja yläosa läpinäkyvää muovia. Katossa on yleensä avattava metalliristikko. Joissakin dunissa on kyljessä pieni reikä juomapullon suuttimelle, ja jotkut jyrsijät saattavat yrittää syödä itsensä tästä reiästä vapauteen.
Dunia käytetään usein pienillä jyrsijöillä kuten hamstereilla (kuten kääpiöhamstereilla tai muilla) ja hiirillä. Sitä vastoin esim. rotille ne eivät ole hyviä siitä syystä, että dunissa ilma ei vaihdu riittävän hyvin rottien herkkiä hengitysteitä ajatellen. Lisäksi ne ovat lähes aina isommille jyrsijöille aivan liian pieniä. Duna tulee valita lemmikkijyrsijän mittasuhteiden mukaan.
Dunan etu lasiterraarioon verrattaessa on sen keveys ja siten helppo puhdistettavuus. Huonoihin puoliin kuuluu lähinnä nopeampi kuluminen ja mahdollisuus syödä asumukseen reikiä. Pitempiaikaisessa käytössä dunan pohja saattaa myös sameutua eläimen virtsan vaikutuksesta.
Deiran kellotorni

Deiran kellotorni vuonna 2015.
Deiran kellotorni (arab. دوار الساعة ديرة‎) tai Dubain kellotorni on betoninen monumentti Dubain kaupungissa Yhdistyneissä arabiemiirikunnissa. Se sijaitsee Deiran kaupungiosassa Dubain itäosassa olevassa liikenneympyrässä D89-tiellä, kaupungiosia yhdistävän sillan tuntumassa. Torni oli sheikin lahja langolleen. Sen suunnitteli insinoori Otto Bulard.
Sitä alettiin rakentaa vuonna 1964. Sen beteoni tehtiin tuohon aikaan yleiseen tapaan rantahiekasta jossa on suolaa. Suola heikentää betonia joka alkaa myöhemmin rapautumaan. Sille tehtiin perusteellinen korjaus betonin rapauduttua vuonna 1972.
Consequences

| Consequences iRonica |
| --- | --- | --- |

Studioalbumin tiedot
 Julkaistu: 31. lokakuuta 2007
 Tyylilaji: heavy metal
 Kesto: 45.07
 Levy-yhtiö: Poko Records
iRonican muut julkaisut
|   | Consequences 2007 | Vivere 2009 |
Singlet albumilta Consequences
 ”All That I Drain” Julkaistu: 2007  ”Make Me Whole Again” Julkaistu: 2007
Consequences on iRonica-yhtyeen ensimmäinen albumi. Sen julkaisi Poko Records 31. lokakuuta 2007.
Kappaleet

Consequences – 3.10
All That I Drain – 3.41
My Own Solution – 5.01
Make Me Whole Again – 4.47
Backstabber – 3.29
Fragile, Devoted, Disgraced – 4.35
My Last Stroke – 5.36
Anybody Out There – 4.57
Fear for Lust – 4.26
Before the Leaves Fall – 5.25
Kokoonpano

Elina Iron – laulu
Ville Nepal – kitara
Jani Paavola – basso
Aki Herrala – rummut
Jukka Kuningas – kosketinsoitin
Kokoonpano > Tuotanto

Ahti Kortelainen – äänittäjä, miksaaja
Mika Jussila – masteroija
Arvostelut

Desibeli.net:
Imperiumi.net:
Soundi:
Aiheesta muualla

Consequences Discogsissa. (englanniksi)
Albumi Consequences Encyclopaedia Metallum -sivustolla (englanniksi)
DeKalbin piirikunta (Georgia)

DeKalbin piirikunta (engl. DeKalb County) on Yhdysvaltojen Georgian osavaltiossa sijaitseva piirikunta. Sen väkiluku oli 759 297 vuonna 2019. Piirikunnan hallintokeskus on Decaturin kaupunki. Piirikunta on perustettu 1822. Osa Atlantan kaupungista sijaitsee DeKalbin piirikunnassa, mutta se enimmäkseen koostuu esikaupunkialueista.
Aiheesta muualla

Kuvia tai muita tiedostoja aiheesta DeKalbin piirikunta (Georgia) Wikimedia Commonsissa
Eettiset elämäntavat

Eettiset elämäntavat tarkoittavat käytäntöön vietyä elämänkatsomusta tehdä päätöksiä arjessa, jotka ottavat huomioon erilaiset eettiset ja moraaliset arvot, erityisesti koskien kuluttamista, kestävyyttä, ekologisuutta ja eläinten hyvinvointia.
Esimerkkejä ekologisista arjen eettisistä valinnoista:
Jätteiden lajittelu ja kierrätys
Tuotteiden, veden ja energian ylimääräisen kulutuksen vähentäminen
Uusiutuvien energianmuotojen suosiminen
Vähemmän ympäristöä kuluttavaan ruokavalioon kuten kasvisruokavalioon vaihtaminen
Autoilun vähentäminen, julkisen liikenteen ja pyöräilyn suosiminen
Esimerkkejä arjen sosiaalisesti eettisistä valinnoista:
Reilun kaupan tuotteiden suosiminen
Osallistuminen ihmisten hyvinvointia edistävään järjestö- tai yhdistystyöhön
Osallistuminen poliittisesti sosiaalisten ongelmien ratkaisemisen puolesta
Domodedovon lentokentän pommi-isku 2011

| Domodedovon pommi-isku |
| --- | --- |
 Domodedovon lentokentän matkustajaterminaali
Paikka:  Moskova, Venäjä
Kohde:  Domodedovon kansainvälinen lentoasema
Ajankohta:  24. tammikuuta 2011  13:32  (UTC+4)–
Iskutyyppi:  itsemurhaisku
Kuolleita:  35 +
Haavoittuneita:  180 +
Domodedovon lentokentän pommi-isku 2011 oli itsemurhaisku, joka tapahtui maan liikennöidyimmällä Domodedovon lentokentällä, Moskovan alueella, Venäjällä 24. tammikuuta 2011. Pommi-isku tappoi vähintään 35 ihmistä, ja yli sata loukkaantui.
Lentokenttä sijaitsee 40 km päässä Moskovan keskustasta.
Uhrien joukossa oli näytelmä- ja elokuvakäsikirjoittaja Anna Jablonskaja (s. 1981 Ukraina), joka oli menossa hakemaan Isskustvo kino -lehden hänelle myöntämää palkintoa.
Iskujen jälkeen presidentti Dmitri Medvedev uhkasi että niitä rangaistaan, jotka eivät ole hoitaneet velvollisuuksiaan kunnolla. Tämä johti ensimmäiseen irtisanomiseen keskiviikkona 26.1.2011, kun hän erotti sisäministeriön virkamiehen, Moskovan alueen liikennehallinnosta ja turvallisuudesta vastanneen johtajan Andrei Aleksejevin.
8. helmikuuta 2011 Kavkaz Center -sivusto julkaisi videon, jossa Kaukasian emiiriksi julistautunut Doku Umarov ottaa vastuun iskusta. Video on kuvattu iskupäivänä.
Uhrit maittain

| Kansalaisuus | Menehtyneet | Loukkaantuneet |
| --- | --- | --- |
|  Venäjä | 27 | 58 |
 Yhdistynyt kuningaskunta: 1
|  Tadžikistan | 2 | 6+ |
|  Uzbekistan | 1 |  |
 Kirgisia: 
|  Moldova |  | 1 |
 Saksa: 1
 Bulgaria: 
|  Slovakia |  | 2 |
|  Slovenia |  | 1 |
|  Serbia |  | 1 |
|  Ukraina | 1 |  |
|  Italia |  | 1 |
|  Itävalta | 2 |  |
|  Ranska |  | 1 |
| Uhrit tunnistettu / tunnistamatta | 35 / 0 |  |
| Yhteensä | 35 | 180 |
Aiheesta muualla

Domodedovo Bombing (Arkistoitu – Internet Archive) (englanniksi)
Edvard Björkenheim (lääkäri)

Robert Edvard Albert Björkenheim (2. helmikuuta 1877 Eurajoki – 7. helmikuuta 1970 Helsinki) oli suomalainen lääkäri.
Björkenheimin vanhemmat olivat Axel Björkenheim ja Sigrid Lovisa Charlotta von Julin. Hänen ensimmäinen puolisonsa vuodesta 1904 oli Anna Hindström ja toinen vuodesta 1915 Fanny Helena von Born. Björkenheim tuli ylioppilaaksi 1895 ja valmistui lääketieteen lisensiaatiksi 1905. Lääketieteen ja kirurgian tohtoriksi hän väitteli 1907. Björkenheim oli Helsingin yliopiston synnytys- ja naistentautiopin dosentti 1918–1945, Helsingin Diakonissalaitoksen sairaalan gynekologisen osaston johtaja 1922–1955 ja Diakonissalaitoksen ylilääkäri 1949–1955. Hänelle myönnettiin professorin arvonimi 1937.
Edvard Bull

Edvard Bull on seuraavien henkilöiden nimi:
Edvard Bull (1881–1932), norjalainen poliitikko ja historian professori
Edvard Bull (1914–1986), norjalainen historian professori, edellisen poika
Edvard Hagerup Bull (1855–1938), norjalainen poliitikko
Edvard Hagerup Bull (1922–2012), norjalainen säveltäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Edvard Bull”, voi hakea sivunnimihaulla, laajalla sivunnimihaulla tai tekstihaulla.
Domodossola

| Domodossola |
| --- | --- |

 lippu:  vaakuna
 Domodossola
 Koordinaatit: 46°07′N, 8°17′E 
Valtio:   Italia
Alue:  Piemonte
Maakunta:  Verbano-Cusio-Ossola
Pinta-ala:  
 – Kokonaispinta-ala:  36,89 km²
Korkeus:  233–2 650 m
Väkiluku (31.12.2015):  18 192
 – Väestötiheys:  493 as./km²
Infobox OKVirheellinen NIMI-arvo: 
Sveitsiläisen SBB-CFF-FFS:n ja italialaisen FS:n junat kohtaavat Domodossolassa
Domodossola on vanha, alun perin  Rooman vallan ajalta peräisin oleva kaupunki Pohjois-Italiassa, Piemonten maakunnassa. Kaupungissa on noin 18 000 asukasta.
Liikenne

Domodossola on ollut liikenteen solmukohta 1800-luvun alusta alkaen, kun Simploninsolatie avattiin. Rautatieyhteys Novaraan (1888) ja Sveitsin Brigiin Simplonin tunnelin kautta (1906) tekivät Domodossolasta merkittävän rautatieaseman. Domodossolasta on myös kapearaiteinen Centovallin laakson kautta kulkeva rata Sveitsin Locarnoon .
Aiheesta muualla

Kuvia tai muita tiedostoja aiheesta Domodossola Wikimedia Commonsissa
Verbano-Cusio-Ossolan maakunta
Antrona Schieranco | Anzola d’Ossola | Arizzano | Arola | Aurano | Baceno | Bannio Anzino | Baveno | Bee | Belgirate | Beura-Cardezza | Bognanco | Borgomezzavalle | Brovello-Carpugnino | Calasca-Castiglione | Cambiasca | Cannero Riviera | Cannobio | Caprezzo | Casale Corte Cerro | Cavaglio-Spoccia | Ceppo Morelli | Cesara | Cossogno | Craveggia | Crevoladossola | Crodo | Cursolo-Orasso | Domodossola | Druogno | Falmenta | Formazza | Germagno | Ghiffa | Gignese | Gravellona Toce | Gurro | Intragna | Loreglia | Macugnaga | Madonna del Sasso | Malesco | Masera | Massiola | Mergozzo | Miazzina | Montecrestese | Montescheno | Nonio | Oggebbio | Omegna | Ornavasso | Pallanzeno | Piedimulera | Pieve Vergonte | Premeno | Premia | Premosello-Chiovenda | Quarna Sopra | Quarna Sotto | Re | San Bernardino Verbano | Santa Maria Maggiore | Stresa | Toceno | Trarego Viggiona | Trasquera | Trontano | Valstrona | Vanzone con San Carlo | Varzo | Verbania | Vignone | Villadossola | Villette | Vogogna
Edvard Bull (1914–1986)

| Edvard Bull> Henkilötiedot |
| --- | --- |
Syntynyt: 22. marraskuuta 1914 Kristiania, Norja
Kuollut: 15. joulukuuta 1986 (72 vuotta) Trondheim, Norja
Koulutus ja ura
Instituutti:  Trondheimin yliopisto
Tutkimusalue:  historia
Edvard Bull (22. helmikuuta 1914 Kristiania – 15. joulukuuta 1986 Trondheim) oli norjalainen historioitsija. Hän toimi professorina Trondheimin yliopistossa vuosina 1963–1981. Bull erikoistui Norjan työväenluokan poliittiseen ja sosiaaliseen historiaan.
Bullin isä oli historioitsija Edvard Bull.
Depersonalisaatio

Depersonalisaatio on dissosiaatiota, jossa henkilö kokee itsensä epätodelliseksi. Termiä käytettiin ensimmäistä kertaa vuonna 1898.
Depersonalisaatiota saattaa ilmetä useissa psyykkisissä ja somaattisissa sairauksissa, mutta sen kaltaisia kokemuksia saattaa esiintyä satunnaisina myös terveillä ihmisillä. Toistuviin depersonalisaatiotiloihin ei aina välttämättä liity muita mielenterveyden ongelmia, vaan kyseessä on erillinen depersonalisaatiohäiriö.
Traumatisoitumisen yhteydessä tapahtuva rakenteellinen dissosiaatio voi sisältää depersonalisaation kokemuksia esim. "Se tapahtui, mutta ei minulle”, vaikeutta tunnistaa itseään peilistä tai vaikeutta kokea jokin kehon osa itseen kuuluvaksi.
Depersonalisaatioon liittyy varsin usein myös derealisaatio, ympäristön kokeminen epätodelliseksi. Myös trauman aiheuttamissa takaumissa ympäristö koetaan epätodellisena, kun traumaan juuttuneen persoonallisuuden osa elää edelleen menneisyydessä.
Dilleniat

| Dilleniat |
| --- | --- |
 Dillenia philippinensis
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Dilleniales
Heimo::  Dilleniaceae
Suku::  Dilleniat Dillenia  L. (1753)
Tyyppilaji
 intiandillenia (Dillenia indica) L. 
Katso myös
   Dilleniat Commonsissa 
Infobox OKNimi-testi OK: 
Dilleniat (Dillenia) on Dilleniaceae-heimoon kuuluva kasvisuku ja heimon tyyppisuku. Suvussa on 60 lajia, joita esiintyy alkuperäisenä tropiikissa ja subtropiikissa Etelä- ja Kaakkois-Aasiassa Intiasta Uuteen-Guineaan sekä Australiassa, Madagaskarilla, monilla Intian valtameren ja Tyynen valtameren saarilla.
Dillenialajeja

australiandillenia (Dillenia alata)
intiandillenia (Dillenia indica)
sumatrandillenia (Dillenia ovata)
malakandillenia (Dillenia suffruticosa)
Aiheesta muualla

Finto: Kassu – Kasvien suomenkieliset nimet: Dilleniat (Dillenia)
Suomen Lajitietokeskus: Dilleniat – Dillenia
Don’t Shut Me Down

| ”Don’t Shut Me Down” ABBA |
| --- | --- | --- |

Singlen tiedot
 Albumilta: Voyage
 Julkaistu: 2. syyskuuta 2021
 Tuottaja(t): Benny Andersson Björn Ulvaeus
 Tyylilaji: diskopop
 Kesto: 03.58
 Levy-yhtiö: Polar Music
Abban muut singlet
| ”I Still Have Faith in You” 2021 | ”Don’t Shut Me Down” 2021 | ”Just a Notion” 2021 |
Don't Shut Me Down on ruotsalaisen Abba-yhtyeen singlejulkaisu vuodelta 2021. Tyylilajiltaan se on diskopoppia. Sävellys on studioalbumin Voyage johtosingle voimaballadin ”I Still Have Faith in You” kanssa. Molemmat teokset ovat Abban ensimmäiset singlejulkaisut vuoden 1982 jälkeen. Kappaleen päävokalisti on Agnetha Fältskog.
”Don't Shut Me Down” kertoo naisen paluusta kumppaninsa luo vuosien jälkeen.
Vastaanotto

Soundi-lehden Niko Peltonen vertasi teoksia ”Don’t Shut Me Down” ja ”I Still Have Faith in You”. Hänen mielestään ensin mainittu on jälkimmäiseen nähden mukavasti suhteellisuudentajuinen ja "aivan laadukas perus-Abba-poppis". The Sydney Morning Herald -lehden Michael Idato rinnasti "Don't Shut Me Down" -teoksen The Visitors -albumin sävelmaailmaan.
Der Spiegel -lehden Jurek Skrobalan mielestä ”Don’t Shut Me Down” muistuttaa selkeästi vanhaa Abbaa. Rolling Stonen Angie Martoccio luonnehti sävellystä diskohelmeksi.
Vuodenvaihteessa 2021–2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Don’t Shut Me Down” ylsi kokonaistuloksissa jaetulle sijalle 80.
Day Eleven

| Day Eleven> Tiedot |
| --- | --- |
Toiminnassa:  2004–
Tyylilaji:  alternative rock
Kotipaikka:  Suomi
Laulukieli:  Englanti
Jäsenet:  Janne Pajari,  laulu   Matti Lötjönen,  kitara   Olli Sopanen,  kitara   Kimmo Kärkkäinen,  basso   Luca Di Giovanni,  rummut  
Levy-yhtiö:  You'll Never Make It  
Aiheesta muualla
Kotisivut
Infobox OKNimi-testi OK: 
Day Eleven on suomalainen rock-yhtye, jonka musiikissa on kuultavissa vaikutteita metallista, grungesta, punkista ja popista. Yhtyeeltä on julkaistu kolme pitkäsoittoa: Almost Over Everything (2005), Sleepwalkers (2007) ja Matador (2010).
Historia

Day Elevenin esiaste kasattiin vuonna 1994 Lappeenrannassa, jossa Olli, Janne ja Kimmo alkoivat soittaa yhdessä ja esiintyä Larha-nimellä. Rumpali Luca liittyi yhtyeeseen vuonna 1996. Larha-nimisenä yhtye soitti vuosina 1996–2001 kuutisenkymmentä keikkaa ympäri Suomea ja julkaisi useita demoja omakustanteina. Olli jätti yhtyeen vuonna 2001, minkä jälkeen kolmimiehiseksi kutistunut yhtye päätti jatkaa nimellä The Lost Soul Movement (myöhemmin yhtye käytti nimestään lyhennemuotoa The LSM). The LSM julkaisi 2002 omakustannesinglen 7 Days, jonka 500 kappaleen painos on myyty loppuun. Matti liittyi yhtyeeseen alun perin keikkakitaristin roolissa vuonna 2003, ja oli mukana virallisena jäsenenä yhtyeen solmittua levysopimuksen tamperelaisen GBfam Recordsin kanssa vuonna 2004. Yhtye otti levysopimuksen solmimisen aikoihin käyttöön nykyisen nimensä, ja ensimmäinen virallinen Day Eleven -julkaisu, single Lost My Love, ilmestyi 10. marraskuuta 2004. Olli liittyi takaisin yhtyeeseen debyyttialbumin Almost Over Everythingin julkaisun jälkeen toimimalla aluksi keikkakitaristina ja myöhemmin virallisena jäsenenä.
Julkaisut > Albumit

Almost Over Everything (2005,  Hype Records)
Sleepwalkers (2007,  Hype)
Matador (2010,  omakustanne)
Julkaisut > Singlet

"Lost My Love" (2004)
"Year One" (2005)
"Almost Over Everything" (2005)
"Whenever You Say You Love Me" (2007)
Julkaisut > Musiikkivideot

"Almost Over Everything" (2005)
"Whenever You Say You Love Me" (2007)
"River Deep" (2010)
Aiheesta muualla

Day Eleven Myspacessa (englanniksi)
Debretsion Gebremichael

| Debretsion Gebremichael |
| --- | --- |
 Debretsion Gebremichael vuonna 2014.
Henkilötiedot
Poliitikko
Puolue:  Tigrayn kansan vapautusrintama
Asema:  Tigrayn alueen johtaja
Debretsion Gebremichael on etiopialainen poliitikko, sekä Tigrayn kansan vapautusrintaman ja Tigrayn alueen johtaja. Tigrayn kansan vapautusrintaman riveissä Debretsion oli mukana kaatamassa Derg-hallintoa vuonna 1991 ja sittemmässä hallinnossa hänellä oli ministerinvirkoja. Debretsionin johtaman Tigrayn alueen kiistat vuonna 2018 valitun pääministeri Abiy Ahmedin keskushallinnon kanssa yltyivät sotilaalliseksi konfliktiksi marraskuussa 2020.
Ekologinen tehokkuus

Ekologinen tehokkuus eli kulutustehokkuus (engl. ecological efficiency) on hyötysuhde, joka kertoo kuinka suuri osuus eläimen ravinnon energiasta sitoutuu sen kudoksiin. Sillä tarkoitetaan myös koko tietyn trofiatason biomassaan sitoutunutta energiamäärää, joka on seuraavan tason käytettävissä.
Ekologinen tehokkuus ilmoitetaan yleensä prosenttiarvona. Suurin ekologisen tehokkuuden arvo on kasveilla ja muilla yhteyttävillä organismeilla, jotka voivat saavuttaa noin 100% tehokkuuden. Pienimmät ekologisen tehokkuuden arvot ovat tasalämpöisillä petoeläimillä.
Depfa Bank

Depfa Bank on saksalais-irlantilainen pankki, jonka erityisala on julkisen sektorin rahoitus. Sen pörssinoteeraus on Frankfurtissa. Pankin markkina-arvon arvioidaan olevan vajaat viisi miljardia euroa. Sen taseessa on kuitenkin yli 230 miljardia euroa. Vuonna 2006 pankki teki 526 miljoonan euron nettotuloksen ja sen oma pääoma tuotti 21 prosenttia. Pankin omistuksessa on 18 konttoria ympäri maailmaa.
Suomessa Depfa palvelee suurimpia kaupunkeja ja valtion liikelaitoksia. Vuonna 2007 se antoi rahoitusta Suomen julkiselle alalle noin 1,5 miljardin euron edestä.